**Выхаваўчае мерапрыемства для дзяцей 3-х классаў.**

**Тэма: Падарожжа "Зямля пад белымi крыламi"**

**Мэты:** - пашыраць уяўленнi аб родным крае;

 - развiваць мову;

 - фармiраваць жаданне больш ведаць аб мiнулым i сучасным

 сваёй Радзiмы;

* выхоўваць любоў да Беларусі, яе чароўнай прыроды;

павагу да людзей, якія жылі і жывуць на нашай зямлі;

пачуццё годнасці за тое, что мы – беларусы.

**Абсталяванне:** Выставы малюнкаў пра Беларусь і дэкаратыўна-прыкладнога мастацтва; словы для прыказак; фотаздымак бусла; назвы тэмы; слайды; стужка.

**Ход:**

**1. Уступная гутарка. Тэма, мэты.**

***На экране – кліп пра Беларусь.***

* Пра якую краіну гэта песня?

- Добры дзень, сябры. Сёння ў нас свята роднай зямлі і роднай мовы. Мы з вамі адправімся ў падарожжа па нашай краіне. Падарожнічаць мы будзем каб даведацца пра нешта новае, паўтарыць тое, што ўжо ведаем аб сваім родным краі, і, канешне, размаўляць мы будзем на нашай роднай мове.

Але пройдзем гэты шлях мы не адны, а з птушкай-сімвалам Беларусі. Якой? Даведайцеся, паслухавшы загадку.

 Праз горы, даліны,

 Праз тысячы сёл

 З далёкай краіны

 Вярнуўся пасол.

 Спаважны, чыноўны,

 Ён стаў на страсе

 У ботах чырвоных,

 Каб бачылі ўсе.

- А якая наша краіна? (Адказы дзяцей).

**2. Прыпынак “Родны край”.**

Адпраўляемся ў падарожжа. Першая станцыя “Мой родны кут”

- Што ж мы ведаем пра свой край?

**Тэст.**

 **●** Прозвішча прэзідэнтаРБ?

 ● Сталіца нашай Радзімы?

 ● Назавіце Дзяржаўныя сімвалы нашай краіны?

 ● Колькі абласных цэнтраў у Беларусі?

 ● А які горад для нас дарагі і знаемы?

 ● На якой рацэ ён стаіць?

 ● Чаму Беларусь называюць сінявокай?

 ● Як называюць людзей, якія нарадзіліся і жывуць тут?

 ● Назавіце самы вялікі запаведнік нашай краіны?

 ● Якая жывёла нашых лясоў самая дужая?

***Дзеці чытаюць вершы.***

1. Блакіт нябёс і белы бусел,

І кветкі ў полі, як абрус…

Мой край завецца Беларуссю…

А сам я – хлопчык-беларус.

1. І ты яе запомні імя,

Як неба, сонца і зару.

Мая зямля, мая Радзіма

Названа светла:

Бе-ла-русь.

1. На карце вялікага свету

Яна як зялёны лісток,

Песня гарачага лета,

Крынічнай вады глыток.

- Вось як прыгожа сказалі пра нашу краіну паэты. А мы працягваем падарожжа. Наступны прыпынак – “Прырода Беларусі”

**3. Прыпынак “Прырода Беларусі”.**

Прырода – гэта багацце нашага краю. Таксама гэта наш вялікі дом, без якога немагчыма жыццё чалавека. Беларусам пашанцавала на прыгажосць і непаўторнасць краявід.

***Вядучыя чытаюць вершы.***

Куды ні глянь – лясы шумяць,

Цвіце за полем гай,

А поле вокам не абняць.

І гэта ўсё мой край.

Пшаніца, жыта на палях,

Усюды ураджай,

Стагі як горы на лугах,

І гэта ўсё мой край.

Жыве, працуе мой народ

Ці у снежань а ці ў май,

І харашэе з году ў год

Мой родны вольны край.

А зараз паразгадваем **загадкі** і даведаемся, ці ведаеце вы расліны і жывёл роднага краю.

1. Урадзіўся ён высокі,

 шаўкавісты, сінявокі.

 Апранае нас здавён…

 Здагадайцеся, хто ён (лён).

2. Лета ён хадзіў- знямог,

 Намазоліў лапу.

 На зіму, стамлённы лёг

 У Бярлог-канапу (мядзведзь). 4. Сосны лечыць ён з вясны,

 Доктарам завуць лясным (дзяцел).

3. Пад сонцам і пад ёлкамі

 Ляжыць клубок з іголкамі (вожык) 5. Шмат на ёй іголак,

 Але ўсе без вушак(елка).

- Малайцы! Вы паказалі добрае веданне роднай прыроды. Рухаемся далей. Наступны прыпынак нашага падарожжа – “Таленавітая Беларусь”

**4. Прыпынак “Таленавітая Беларусь”.**

Шчодрая беларусская зямля на таленты. З дауніх часоу тут тварылі майстры народных мастацкіх рамёств. У гэтым матацтве ўвасобілася жывая душа народа, яго багаты жыццёвы вопыт. Вырабы народных майстроў нікога не пакідаюць абыякавымі, а вызываюць пачуццё гордасці за свой народ, які даў свету такіх цудоўных майстроў, вырабляючых сапраўдныя творы мастацтва з самых разнастайных матэрыялаў – дрэва, цэглы, льну, саломы, лазы, металу і так далей.

- А якіх знакамітых людзей нашай вобласці вы ведаеце?

**5. Прыпынак “Музыкальная Беларусь”.**

Беларусы – вясёлы народ. Любіць песні, танцы, гульні, жарты. А зараз і мы з вамі адпачнем.

***Дзеці выконваюць песню “Саўка ды Грышка” з рухамі.***

**6. Прыпынак “Родная мова”.**

Падарожжа наша працягваецца, і на апошнім прыпынку гаспадарыць родная мова. Беларусы шануюць сваю мову, ганарацца ёю.

Мгога моў на гэтым свеце,

Многа слоў у іх букеце.

Многа думак, многа згадак,

Многа гукаў і загадак.

Але ёсць адна такая,

Словы у ёй нібы звіняць.

Трэлі гукі разліваюць

І ляцяць, ляцяць, ляцяць…

- А якая мова спрадвеку лічылася нашай роднай? Мы з вамі вывучаем беларускую мову. І сёння у час нашага падарожжа размаўлялі на ёй. Самыя каштоўныя творы – тыя, што стварыў народ. Гэта казкі, легенды, паданні, песні, загадкі, прыказкі, прымаўкі.

Колькі у іх глыбокай мудрасці і высокай паэзіі, колькі святла душы таго, хто іх стварыў – душы працоўнага люду.

Давайце разам перанясёмся ў цудоўны свет першароднага мастацтва, аўтар якога- наш беларускі народ.

Казкі сеюць зерне мудрасці – так кажуць у народзе.

Давайце паглядзім пастаноўку.

***Прагляд казкі “Піліпка”***

- Спадабалася вам казка?

- Назавице галоўных герояў казкі?

- Што здарылася з Бабай Ягой, Піліпкам?

- Хто дапамагаў Піліпку?

 - Як можна характаразаваць Піліпку?

- Якая была Баба Яга спачатку казкі і потым?

- Чаму вучыць нас гэта казка?

Сапраўдным моўным скарбам з’яўляюцца прыказкі і прымаўкі. Яны надаюць мове выразнасць, дасціпнасць, паэтычнасць. Колькі ў іх жыццёвай мудрасці!

Паспрабуем у групах скласці **прыказкі** са слоў.
***(Прыказкі разрэзаныя на словы, перамешаны)***На чужыне і камар загіне.
У сваім краі, як у раі.
Хмары не будзе – гром не ўдарыць.
Ластаўкі нізка лятаюць – дождж будзе.
Вада камень прабівае.
Ваўка зубы кормяць.
Вясна красна цвятамі, а восень пладамі.
Дзе пасееш густа, там не будзе пуста.
Хто любіць трудзіцца, таму без працы не сядзіцца.
Хочаш есці калачы, так не сядзі на пячы.
Усякая матка хваліць сваё дзіцятка.
У добрага чалавека заўсёды многа добрых людзей.
Добры чалавек і жывёлу шкадуе.
Сабака ад злосці свой хвост кусае.
Злы чалавек злее ваўка.
Праца чалавека корміць, а лянота порціць.
Ад ляноты чакай бядоты.
Гультаю ўсё цяжка.
На праўдзе свет стаіць.
Чыя праўда, таго і сіла.
Праўды не скрыеш.

- Растлумачце сэнс гэтых прыказак.

- А якая з іх падыходіць да вашай казкі?

**7. Вынік, рэфлексія.**

- Вось і скончылася наша падарожжа. Мы не паспелі расказаць яшчэ пра многае, але тое, што ўбачылі, пачулі, спадзяюся закранула вашы сэрцы, выклікала пачуццё гордасці за свой народ, мову, Радзіму.

Буслік развітваецца з вамі і ляціць займацца сваімі птушынамі справамі.

- А скажыце, калі ласка, што вам больш за ўсё запомнілася, спадабалася, пра што вы раскажыце сваім бацькам?

***Дзеці выходзяць і бяруцца за стужку.***

- Мы з вамі розныя? А чым мы адрозніваемся?

Але ёсць тое, что нас аб,ядноўвае. Чым мы ўсе падобныя?

Дзякуй вялікі за працу! Малайцы!

 Беларусы – гэта гасцінная, шчодрыя людзі, якія сваіх гасцей заусёды сустракаюць хлебам з солллю. Давайце і мы не будзем адступаць ад гэтых традыцый і пачастуем нашых гасцей пірагом.